text: Viidiyoo kana irratti namtichi gurraachi kun “Afuura baafachuu dadhabe”jechuun yeroo dubbatuu fi poolisoonni birootis bira dhaabbatanii kan ilaaluu turan tahuu mul’isa.
  Haaluma kanaan namtichi gurraachi to’annaa jala oolfame kun dubbachuu dadhabuu hordofuun, gara hospitala erga geeffame booda lubbuun dabru gabaafame.
text: #000005
text: Kanuuma hordofuun guyyaa gochi kun raawwatame irraa kaasee, jiraattoonni magaalaa Miniyaapoolis hiriira bahuun goocha raawwatame balaleefatan, akkasumas yakkamtootni akka hidhamaan gaafatan.
text: #000006
text: Hogganaan poolisii magaalaa Miniyaapolis Poolisiin gocha sun raawwatee fi poolisoonni bira dhaabbatanii ilaaluu turan hojii irraa ari’amuu ibse.
  Hata’uu malee ummanni tarkaanfiin poolisoota irratti fudhatame gahaa miti, hanga poolisoonni yakka kana raawwatan hidhamaniitti mormii hin dhiisnu jechuun hiriirri guyyaa hardhallee itti fufe jira.
text: #000007
text: Hiriira mormii kana hordofuun ummanni gamoowwaan daldaalaa fi dunkaanoota hedduu ibidda itti qabsiisuun kan guban tahuu odeeyfannoon ni addeessa.
text: #000008
text: Magaalaan Miniyaapolis magaaloota Ameerikaa keessaa kan dhalattoonni Oromoo lakkoofsaan hedduu tahan keessa jiraataan yoo taatu, dhalatan Oromoo achirraa dubbisne tokko magaalaan jeequmsa hammaa keessa jirti jechuun nuuf hime.
text: #000009